CELEX: 32021R0776
Language: da
Date: 2021-05-11 00:00:00
Title: Kommissionens gennemførelsesforordning (EU) 2021/776 af 11. maj 2021 om fastlæggelse af skabeloner for visse blanketter samt tekniske bestemmelser for effektiv udveksling af oplysninger i henhold til Europa-Parlamentets og Rådets forordning (EU) 2018/1672 om likvide midler, der føres ind i eller ud af Unionen

12.5.2021   
               
               
                  DA
               
               
                  Den Europæiske Unions Tidende
               
               
                  L 167/6
               
            
         KOMMISSIONENS GENNEMFØRELSESFORORDNING (EU) 2021/776
         af 11. maj 2021
         om fastlæggelse af skabeloner for visse blanketter samt tekniske bestemmelser for effektiv udveksling af oplysninger i henhold til Europa-Parlamentets og Rådets forordning (EU) 2018/1672 om likvide midler, der føres ind i eller ud af Unionen
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/1672 af 23. oktober 2018 om kontrol med likvide midler, der føres ind i eller ud af Unionen, og om ophævelse af forordning (EF) nr. 1889/2005 (1), særlig artikel 16, stk. 1, litra a), c), d) og e), og
         ud fra følgende betragtninger:
         
                     (1)
                  
                  
                     Ved forordning (EU) 2018/1672 fastsættes en kontrolordning vedrørende ledsagede og uledsagede likvide midler af en værdi på 10 000 EUR eller derover, som føres ind i eller ud af Unionen, som supplement til den retlige ramme for forebyggelse af hvidvask af penge og finansiering af terrorisme, der er fastlagt ved Europa-Parlamentets og Rådets direktiv (EU) 2015/849 (2).
                  
               
                     (2)
                  
                  
                     Foruden de dataelementer, der er nævnt i artikel 3, stk. 2, og artikel 4, stk. 2, i forordning (EU) 2018/1672, bør blanketterne til identifikation af bæreren, angiveren, ejeren, afsenderen eller modtageren, alt efter omstændighederne, indeholde følgende specifikke dataelementer: personligt identifikationsnummer og køn for fysiske personer, registrerings- og identifikationsnummer for økonomiske operatører, registernavn og registreringsland for juridiske personer, udstedelsesland og dato for udstedelse af identifikationsdokumenter, telefonnummer og e-mailadresse som kontaktoplysninger, referencenummer og transportvirksomhed for transportmidler. Det er nødvendigt at medtage disse dataelementer for at nedbringe risikoen for fejl med hensyn til identitet og forsinkelser i tilfælde af efterfølgende kontrol samt for at kunne foretage risikoanalyser og effektivisere den fælles ramme for risikostyring, der er omhandlet i artikel 5, stk. 4, i forordning (EU) 2018/1672.
                  
               
                     (3)
                  
                  
                     For at kunne håndtere situationer, hvor der er flere ejere, modtagere eller tiltænkte modtagere eller forskellige typer af likvide midler, og hvor der ikke er tilstrækkelig plads på angivelses- eller indberetningsblanketten til at angive disse, bør angiveren være forpligtet til at anvende tillægsark, som vedhæftes blanketten og betragtes som en integrerende del heraf. For at sikre en ensartet tilgang med hensyn til de kompetente myndigheders gennemførelse af kontrol samt behandling, videregivelse og analyse af angivelser og indberetninger på tværs af medlemsstaterne bør der fastlægges skabeloner for disse tillægsark.
                  
               
                     (4)
                  
                  
                     Med henblik på de kompetente myndigheders videregivelse af de artikel 10, stk. 3, i forordning (EU) 2018/1672 nævnte oplysninger til kompetente myndigheder i de øvrige medlemsstater og eventuelt til Kommissionen, Den Europæiske Anklagemyndighed og Europol, hvis de har kompetence til at handle, bør der fastlægges en skabelon for blanketten til videregivelse af disse oplysninger. Formålet med blanketten er at sikre en nøjagtig og ensartet indsamling og effektiv videregivelse af de oplysninger, der indsamles i henhold til artikel 5, stk. 3, og artikel 6, stk. 1 og 2, i forordning (EU) 2018/1672, samt af de angivelser og indberetninger, der modtages i henhold til artikel 3 og 4 i samme forordning, når der er indikationer på, at de likvide midler har forbindelse til kriminelle handlinger. Blanketten bør desuden anvendes til videregivelse af anonymiserede oplysninger om risici og resultater af risikoanalyser som omhandlet i artikel 10, stk. 1, litra d), i samme forordning.
                  
               
                     (5)
                  
                  
                     Eftersom der er forskel på indholdet af de oplysninger, der skal videregives, og på hyppigheden, hvormed de skal videregives, bør blanketten bestå af to dele. Den første del af blanketten er beregnet til videregivelse af de oplysninger, der er omhandlet i forordningens artikel 10, stk. 1, litra a), b) og c). De kompetente myndigheder bør afhængigt af de faktiske omstændigheder også som en integreret del af blanketten til myndighedernes brug videregive den angivelse, der er udarbejdet på eget initiativ, jf. artikel 5, stk. 3, de oplysninger, der registreres, jf. artikel 6, stk. 1 eller 2, og de angivelser og indberetninger, der er modtaget i henhold til artikel 3 og 4 i forordning (EU) 2018/1672, når der er indikationer på, at de likvide midler har forbindelse til kriminelle handlinger. For at sikre en ensartet registrering af oplysninger i henhold til forordningens artikel 6, stk. 1 og 2, bør de kompetente myndigheder også anvende de samme blanketter til at registrere de nødvendige oplysninger. Den anden del af blanketten anvendes til periodisk videregivelse af anonymiserede oplysninger om risici og resultater af risikoanalyser, jf. artikel 10, stk. 1, litra d), i forordning (EU) 2018/1672.
                  
               
                     (6)
                  
                  
                     Med henblik på at fastlægge de tekniske aspekter af den elektroniske videregivelse af de i artikel 9, stk. 1, i forordning (EU) 2018/1672 nævnte oplysninger fra medlemsstaternes kompetente myndigheder til den finansielle efterretningsenhed i den pågældende medlemsstat bør der fastlægges tekniske bestemmelser for ubesværet udveksling af oplysninger via det toldinformationssystem, der er oprettet i henhold til Rådets forordning (EF) nr. 515/97 (3). Formålet med sådanne bestemmelser er at lette medlemsstaternes administrative byrde. De samme bestemmelser bør gælde for videregivelse af de i artikel 10, stk. 1, litra a), b) og c), i forordning (EU) 2018/1672 nævnte oplysninger. Videregivelsen af de i artikel 10, stk. 1, litra d), i forordning (EU) 2018/1672 omhandlede anonymiserede oplysninger om risici og resultater af risikoanalyser bør ligeledes ske via CIS i overensstemmelse med forordning (EF) nr. 515/97.
                  
               
                     (7)
                  
                  
                     Der bør fastlægges regler for at sætte medlemsstaternes kompetente myndigheder i stand til at videregive anonymiserede statistiske oplysninger om angivelser, indberetninger, kontrol og overtrædelser til Kommissionen, jf. artikel 18, stk. 1, litra c), i forordning (EU) 2018/1672. I forbindelse med forordning (EU) 2018/1672 bør det anses som tilstrækkelig udveksling af oplysninger at gøre de relevante oplysninger elektronisk tilgængelige for Kommissionen, uden at det er nødvendigt at fastlægge det i artikel 16, stk. 1, litra e), i forordning (EU) 2018/1672 omhandlede format.
                  
               
                     (8)
                  
                  
                     Eftersom forordning (EU) 2018/1672 finder anvendelse fra den 3. juni 2021, bør nærværende forordning finde anvendelse fra samme dato.
                  
               
                     (9)
                  
                  
                     Hvis det med henblik på denne forordning er nødvendigt at behandle personoplysninger, skal denne behandling ske i overensstemmelse med gældende EU-ret om beskyttelse af personoplysninger. Behandling af personoplysninger på grundlag af denne forordning er undergivet Europa-Parlamentets og Rådets forordning (EU) 2016/679 (4) og (EU) 2018/1725 (5) for så vidt angår henholdsvis behandling foretaget af medlemsstaternes kompetente myndigheder og behandling i CIS.
                  
               
                     (10)
                  
                  
                     Den Europæiske Tilsynsførende for Databeskyttelse er blevet hørt i overensstemmelse med artikel 42, stk. 1, i forordning (EU) 2018/1725 og afgav en udtalelse den 12. februar 2021.
                  
               
                     (11)
                  
                  
                     Foranstaltningerne i denne forordning er i overensstemmelse med udtalelse fra Udvalget for Kontrol med Likvide Midler, der er nedsat ved forordning (EU) 2018/1672 —
                  
               VEDTAGET DENNE FORORDNING:
         
            Artikel 1
            Angivelsesblanket
            Den angivelsesblanket, der er nævnt i artikel 3, stk. 3, i forordning (EU) 2018/1672 (»angivelsesblanketten«), skal stemme overens med den skabelon, der fremgår af del 1 i bilag I til nærværende forordning, og udfyldes i overensstemmelse med bemærkningerne til udfyldelsen som anført i blanketten.
         
         
            Artikel 2
            Indberetningsblanket
            Den indberetningsblanket, der er nævnt i artikel 4, stk. 3, i forordning (EU) 2018/1672 (»indberetningsblanketten«), skal stemme overens med den skabelon, der fremgår af del 2 i bilag I til nærværende forordning, og udfyldes i overensstemmelse med bemærkningerne til udfyldelsen som anført i blanketten.
         
         
            Artikel 3
            Tillægsark til blanketter
            Hvis der ikke er tilstrækkelig plads i angivelsesblanketten eller indberetningsblanketten, alt efter omstændighederne, anvendes de tillægsark, der fremgår af henholdsvis del 3 og 4 i bilag I. Hvis der er vedhæftet tillægsark til en angivelsesblanket eller en indberetningsblanket, betragtes disse som en integrerende del heraf.
         
         
            Artikel 4
            Blanketter til myndighedernes brug
            
               1.   De kompetente myndigheder anvender blanketten til myndighedernes brug, der fremgår af skabelonen i del 1 i bilag II til nærværende forordning, til at videregive de oplysninger, der er omhandlet i artikel 10, stk. 1, litra a), b) og c), i forordning (EU) 2018/1672.
            
            
               2.   Hvis forpligtelsen til at angive ledsagede likvide midler efter artikel 3 i forordning (EU) 2018/1672 eller forpligtelsen til at indberette uledsagede likvide midler efter artikel 4 i samme forordning ikke er blevet opfyldt, og de kompetente myndigheder på eget initiativ skal udarbejde en angivelse, jf. artikel 5, stk. 3, i nævnte forordning, anvender de den skabelon, der fremgår af del 1 eller del 2 i bilag I til denne forordning, samt, hvis det er nødvendigt i henhold til artikel 3 i nærværende forordning, den skabelon, der fremgår af henholdsvis del 3 eller del 4 i samme bilag. Hvis der i medfør af nærværende stykke udarbejdes en angivelse eller en indberetning, skal denne vedhæftes og videresendes sammen med den i stk. 1 nævnte blanket til myndighedernes brug.
            
            
               3.   Hvis de kompetente myndigheder opdager en bærer med et beløb i likvide midler under den tærskel, der er nævnt i artikel 3 i forordning (EU) 2018/1672, og der er indikationer på, at de likvide midler har forbindelse til kriminelle handlinger, anvender de kompetente myndigheder den skabelon, der fremgår af del 1 i bilag I til nærværende forordning, og, hvis det er nødvendigt i henhold til artikel 3 i nærværende forordning, skabelonen i del 3 i samme bilag til at registrere denne oplysning. Hvis der i medfør af nærværende stykke registreres oplysninger, skal denne registrering vedhæftes og videresendes sammen med den i stk. 1 nævnte blanket til myndighedernes brug.
            
            
               4.   Hvis de kompetente myndigheder konstaterer, at uledsagede likvide midler under den tærskel, der er nævnt i artikel 4 i forordning (EU) 2018/1672, føres ind i eller ud af Unionen, og der er indikationer på, at de likvide midler har forbindelse til kriminelle handlinger, anvender de kompetente myndigheder den skabelon, der fremgår af del 2 i bilag I til nærværende forordning, og, hvis det er nødvendigt i henhold til artikel 3 i nærværende forordning, skabelonen i del 4 i samme bilag til at registrere denne oplysning. Hvis der i medfør af nærværende stykke registreres oplysninger, skal denne registrering vedhæftes og videresendes sammen med den i stk. 1 nævnte blanket til myndighedernes brug.
            
            
               5.   Hvis de kompetente myndigheder konstaterer, at der i forbindelse med en angivelse efter artikel 3 eller en indberetning efter artikel 4 i forordning (EU) 2018/1672 er indikationer på, at de likvide midler har forbindelse til kriminelle handlinger, vedhæfter de kompetente myndigheder angivelsen eller indberetningen og videresender den sammen med den i stk. 1 nævnte blanket.
            
            
               6.   De kompetente myndigheder anvender blanketten til myndighedernes brug til videregivelse af anonymiserede oplysninger om risici og resultater af risikoanalyser som anført i skabelonen i del 2 i bilag II til nærværende forordning til at registrere de anonymiserede oplysninger om risici og resultater af risikoanalyser, der er nævnt i artikel 10, stk. 1, litra d), i forordning (EU) 2018/1672.
            
         
         
            Artikel 5
            Udveksling af oplysninger via toldinformationssystemet
            
               1.   De kompetente myndigheder videregiver de oplysninger, der registreres i henhold til artikel 3 og 4, artikel 5, stk. 3, og artikel 6 i forordning (EU) 2018/1672 til toldinformationssystemet (CIS) på en af følgende måder:
               
                           a)
                        
                        
                           ved manuelt at indtaste oplysningerne via CIS-brugergrænsefladen
                        
                     
                           b)
                        
                        
                           ved at eksportere oplysningerne fra de nationale systemer og importere dem i CIS ved hjælp af XML-dataformatet i CIS
                        
                     
                           c)
                        
                        
                           ved at koble de nationale systemer direkte til CIS ved hjælp af CIS-systemgrænsefladen.
                        
                     
            
               2.   De kompetente myndigheder videregiver de oplysninger, der er omhandlet i artikel 9, stk. 1, i forordning (EU) 2018/1672, til den finansielle efterretningsenhed i den medlemsstat, hvor de blev indsamlet, ved at overføre dem til CIS i overensstemmelse med stk. 1.
            
            
               3.   De kompetente myndigheder videregiver de oplysninger, der er omhandlet i artikel 10, stk. 1, litra a), b) og c), i forordning (EU) 2018/1672, til de øvrige medlemsstater ved at overføre dem til CIS i overensstemmelse med stk. 1.
            
            
               4.   De kompetente myndigheder videregiver de anonymiserede oplysninger om risici og resultater af risikoanalyser, der er omhandlet i artikel 10, stk. 1, litra d), i forordning (EU) 2018/1672, elektronisk via CIS til de kompetente myndigheder i de øvrige medlemsstater.
            
            
               5.   De kompetente myndigheder sørger for, at de oplysninger, der er omhandlet i artikel 10, stk. 1, i forordning (EU) 2018/1672, gøres tilgængelige for de i artikel 10, stk. 2, i samme forordning nævnte modtagere ved at overføre dem til CIS i overensstemmelse med stk. 3 og 4 i nærværende artikel, hvis der er indikationer på, at de likvide midler har forbindelse til kriminelle handlinger, som kan skade Unionens finansielle interesser.
            
            
               6.   Datoen for den elektroniske videregivelse i overensstemmelse med stk. 1, 2, 3 og 4, i nærværende artikel anses for at være datoen for videregivelse af oplysninger under anvendelse af artikel 9, stk. 3 og artikel 10, stk. 4 og 5, i forordning (EU) 2018/1672.
            
         
         
            Artikel 6
            Anonymiserede statistiske oplysninger
            
               1.   Datakilderne for anonymiserede statistiske oplysninger er de angivelser og indberetninger, angivelser på eget initiativ, jf. artikel 5, stk. 3, registreringer, jf. artikel 6 i forordning (EU) 2018/1672, samt alle andre tilgængelige oplysninger i CIS.
            
            
               2.   Overførsel af oplysningerne til CIS på en sådan måde, at de er tilgængelige for Kommissionen, anses som en videregivelse af de relevante oplysninger i henhold til artikel 18, stk. 1, litra c), i forordning (EU) 2018/1672.
            
            
               3.   Medlemsstaterne sørger for at overføre alle oplysninger vedrørende angivelser, indberetninger, kontroller og overtrædelser til CIS inden for den pågældende referenceperiode, og de meddeler øjeblikkeligt Kommissionen eventuelle ændringer af data i CIS.
            
         
         
            Artikel 7
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 3. juni 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 11. maj 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 284 af 12.11.2018, s. 6.
         
            (2)  Europa-Parlamentets og Rådets direktiv (EU) 2015/849 af 20. maj 2015 om forebyggende foranstaltninger mod anvendelse af det finansielle system til hvidvask af penge eller finansiering af terrorisme, om ændring af Europa-Parlamentets og Rådets forordning (EU) nr. 648/2012 og om ophævelse af Europa-Parlamentets og Rådets direktiv 2005/60/EF samt Kommissionens direktiv 2006/70/EF (EUT L 141 af 5.6.2015, s. 73).
         
            (3)  Rådets forordning (EF) nr. 515/97 af 13. marts 1997 om gensidig bistand mellem medlemsstaternes administrative myndigheder og om samarbejde mellem disse og Kommissionen med henblik på at sikre den rette anvendelse af told- og landbrugsbestemmelserne (EFT L 82 af 22.3.1997, s. 1).
         
            (4)  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
         
            (5)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).
      
      
         
            BILAG I
            DEL 1
            
               
            
               
            
               
            
               
                  BEMÆRKNINGER TIL UDFYLDELSEN AF BLANKETTEN
               
            
            
                        
                           Generelle Oplysninger
                        
                        Forpligtelsen til at angive likvide midler, der føres ind i eller ud af EU, indgår i EU's strategi til forebyggelse af hvidvask af penge og bekæmpelse af finansiering af terrorisme. Angivelsen skal udfyldes, når man rejser ind i eller ud af EU med 10 000 EUR eller derover på sig (eller tilsvarende beløb i andre valutaer) i likvide midler (jf. artikel 3 i Europa-Parlamentets og Rådets forordning (EU) 2018/1672).
                        Hvis der gives ukorrekte eller ufuldstændige oplysninger, eller hvis de likvide midler ikke stilles til rådighed med henblik på kontrol, anses bæreren for ikke at have opfyldt sin forpligtelse og kan pålægges sanktioner i henhold til gældende national lovgivning.
                        Generelle oplysninger og personoplysninger registreres og behandles af de kompetente myndigheder og stilles til rådighed for den finansielle efterretningsenhed (FIU) i overensstemmelse med artikel 9 i forordning (EU) 2018/1672. I de tilfælde, der er nævnt i artikel 10 og 11 i samme forordning, vil oplysningerne også blive stillet til rådighed for de myndigheder, der er nævnt i de pågældende artikler. De kompetente myndigheder i den medlemsstat, hvor angivelsen indgives, fungerer som dataansvarlige for de personoplysninger, de indsamler, og opbevarer de indsamlede oplysninger i overensstemmelse med artikel 13 i forordning (EU) 2018/1672 som udgangspunkt i fem år. Behandlingen af personoplysninger finder udelukkende sted med henblik på forebyggelse og bekæmpelse af kriminelle handlinger. Du kan læse mere om bl.a. dine rettigheder i den vedlagte databeskyttelseserklæring / via linket til medlemsstatens onlineoplysninger om beskyttelse af personoplysninger.
                        
                           FORKLARING AF BEGREBER, JF. FORORDNING (EU) 2018/1672
                        
                        
                           
                              Bærer: enhver fysisk person, som rejser ind i eller ud af EU med likvide midler på sig, i sin bagage eller i sit transportmiddel.
                        
                           
                              Kontanter: pengesedler og mønter, som er i omløb som betalingsmidler, eller som har været i omløb som betalingsmidler og stadig kan omveksles i finansielle institutter eller centralbanker til pengesedler og mønter, som er i omløb som betalingsmidler.
                        
                           
                              Ihændehaverpapirer: andre instrumenter end kontanter, som giver ihændehaverne ret til at gøre krav på et finansielt beløb mod fremvisning af instrumenterne uden at skulle bevise deres identitet eller ret til beløbet. Disse instrumenter er:
                        
                                    a)
                                 
                                 
                                    rejsechecks [og]
                                 
                              
                                    b)
                                 
                                 
                                    checks, gældsbreve og pengeanvisninger, der enten er i ihændehaverform, underskrevet, men med modtagerens navn udeladt, endosseret uden restriktion, udstedt til en fiktiv modtager eller i en anden sådan form, at retten til fordringen overgår ved overdragelse.
                                 
                              
                           
                              Råvarer anvendt som højlikvide værdiopbevaringsmidler:
                           
                        
                        
                                    a)
                                 
                                 
                                    mønter med et guldindhold på mindst 90 % [og]
                                 
                              
                                    b)
                                 
                                 
                                    umøntet ædelmetal, f.eks. barrer eller klumper med et guldindhold på mindst 99,5 %.
                                 
                              
                  
                        •
                     
                     
                        
                           Alle felter i blanketten skal udfyldes. De felter i blanketten, der er markeret med en stjerne (*), skal udfyldes, hvis det er relevant, eller hvis oplysningerne foreligger.
                        
                     
                  
                        •
                     
                     
                        
                           Alle de hvide felter udfyldes med blokbogstaver og mørk blæk. Blanketten må ikke indeholde overstregninger eller andre ændringer.
                        
                     
                  
                        •
                     
                     
                        
                           De dele, der er markeret med "forbeholdt myndighederne" skal forblive tomme.
                        
                     
                  
                        •
                     
                     
                        
                           Der angives et personligt identifikationsnummer (dvs. skatteregistreringsnummer, socialsikringsnummer eller et tilsvarende entydigt personligt identifikationsnummer), adresse, postnummer, telefonnummer og e-mailadresse, hvis det er relevant. Angiv "ikke relevant", hvis oplysningerne ikke er relevante.
                        
                     
                  
                        •
                     
                     
                        
                           Momsregistreringsnummeret og registrerings- og identifikationsnummeret for økonomiske operatører (EORI-nummeret, som er et entydigt nummer, toldmyndighederne i en medlemsstat giver økonomiske operatører, der er involveret i toldaktivitet, og som er gyldigt i hele EU) skal angives, hvor det er relevant. Angiv "ikke relevant", hvis oplysningerne ikke foreligger.
                        
                     
                  
                        •
                     
                     
                        
                           Hvis bæreren ikke har kendskab til oplysningerne, angives "ved ikke".
                        
                     
                  
                        •
                     
                     
                        
                           Blanketten skal udfyldes på et af de officielle EU-sprog, der accepteres af de kompetente myndigheder i den medlemsstat, hvor angivelsen indgives.
                        
                     
                  
               
                  Afsnit 1: Indrejse i eller udrejse af EU
               
            
            Sæt kryds i den relevant boks for at angive, om bæreren rejser ind i eller ud af EU. Bæreren er forpligtet til også at foretage en angivelse ved ind- og udrejse ved transit gennem EU.
            
               
                  Afsnit 2: Oplysninger om bæreren af likvide midler
               
            
            I dette afsnit angives bærerens personoplysninger, som de fremgår af vedkommendes ID-dokument.
            Hvis bæreren ikke har retsevne til at underskrive angivelsen, foretages angivelsen af bærerens retlige repræsentant.
            
               
                  Afsnit 3: Transportoplysninger
               
            
            Her angives oplysninger om det første afrejseland, det endelige bestemmelsesland og transportmidler. Hvis det er relevant, angives oplysninger om transitland(e), som bæreren overfører likvide midler igennem, samt transportselskabet.
            
                        —
                     
                     
                        Sæt kryds i boksen "LUFTVEJEN", hvis du rejser ind i eller ud af EU med fly. Typen af luftfartøj skal angives (kommerciel flyvning, privat jet, andet). Rutenummeret eller luftfartøjets registreringsnummer (hvis privat jet) angives i feltet "Registreringsnummer".
                     
                  
                        —
                     
                     
                        Sæt kryds i boksen "SØVEJEN", hvis du rejser ind i eller ud af EU ad søvejen. Typen af fartøj skal angives (kommercielt fartøj, lystbåd, andet). Fartøjets navn angives i feltet "Referencenummer", og i feltet "Transportselskab" angives oplysninger om linjefartsselskabet.
                     
                  
                        —
                     
                     
                        Sæt kryds i boksen "LANDEVEJ", hvis du rejser ind i eller ud af EU i et motorkøretøj. Typen af vejtransportmiddel skal angives (lastbil, bil, bus, andet). Køretøjets landekode og nummerplade angives i feltet "Registreringsnummer".
                     
                  
                        —
                     
                     
                        Sæt kryds i boksen "JERNBANE", hvis du rejser ind i eller ud af EU med tog. Tognummeret angives i feltet "Referencenummer", og i feltet "Transportselskab" angives togselskabet.
                     
                  
                        —
                     
                     
                        Sæt kryds i boksen "Andet", hvis ingen af de andre transportformer er anvendt, og angiv transportformen (f.eks. til fods, på cykel).
                     
                  
               
                  Afsnit 4: Oplysninger om de likvide midler
               
            
            I dette afsnit angives det samlede beløb i likvide midler, som bæres. "Likvide midler" er defineret ovenfor under "Generelle oplysninger". Mindst en af mulighederne [i) kontanter, ii) ihændehaverpapirer eller iii) råvarer anvendt som højlikvide værdiopbevaringsmidler] skal udfyldes.
            Hvis der ikke er tilstrækkelig plads på angivelsesblanketten, anvendes der tillægsark til at oplyse nærmere om de likvide midler. Alle oplysninger udgør én enkelt angivelse, og alle tillægsark skal nummereres og underskrives.
            
               
                  Afsnit 5: De likvide midlers oprindelse og tiltænkte anvendelse
               
            
            
               Underafsnit 5.A. skal altid udfyldes, hvis bæreren er den eneste ejer, eller hvis der kun er én ejer, for at angive den relevante økonomiske oprindelse.
            
               Underafsnit 5.B. skal altid udfyldes, hvis bæreren er den eneste ejer og den eneste tiltænkte modtager, eller hvis der kun er én modtager, for at angive de likvide midlers tiltænkte anvendelse.
            Der kan vælges flere muligheder i hvert underafsnit. Hvis ingen af mulighederne er relevante, sættes der kryds i "Andet", og der angives nærmere.
            Hvis der er mere end én ejer eller mere end én tiltænkt modtager, skal de relevante oplysninger om de likvide midlers økonomiske oprindelse og tiltænkte anvendelse angives for hver ejer og/eller tiltænkt modtager på tillægsark som beskrevet nedenfor. I givet fald sættes kryds i "Andet" og det angives, at der er yderligere ark.
            
               
                  Afsnit 6: Ejer af de likvide midler
               
            
            
               Kun én ejer
            
            Hvis bæreren er den eneste ejer af de likvide midler, sættes der kryds i den relevante boks, og man kan gå videre til afsnit 7.
            Hvis bæreren ikke er den eneste ejer, angives det, om den eneste ejer er en anden fysisk person eller en juridisk person, og der sættes kryds i den relevante boks. De nærmere oplysninger udfyldes i underafsnit 6.A. (fysiske personer) eller underafsnit 6.B. (juridiske personer), og man kan gå videre til afsnit 7. Hvis bæreren er en fysisk person, udfyldes personoplysningerne som anført på vedkommendes ID-dokument.
            
               Mere end én ejer
            
            Hvis der er mere end én ejer, anføres det samlede antal ejere i det relevante felt. Der udfyldes tillægsark for hver yderligere ejer med angivelse af nærmere oplysninger om vedkommende, beløbet i likvide midler, som vedkommende ejer, samt de likvide midlers økonomiske oprindelse og tiltænkte anvendelse. Hvis bæreren er en af ejerne, skal der også udfyldes et ark for den pågældende med angivelse af beløbet i likvide midler, som bæreren ejer, samt de likvide midlers økonomiske oprindelse og tiltænkte anvendelse. Alle oplysninger udgør én enkelt angivelse, og alle tillægsark skal nummereres og underskrives.
            
               
                  Afsnit 7: Tiltænkt modtager af de likvide midler
               
            
            
               Kun én tiltænkt modtager
            
            Angiv, om bæreren er den eneste tiltænkte modtager af de likvide midler. Hvis det er tilfældet, sættes der kryds i den relevante boks, og man kan gå videre til afsnit 8.
            Hvis bæreren ikke er den eneste tiltænkte modtager, sættes der kryds i den relevante boks for at angive, om den eneste tiltænkte modtager er en anden fysisk person eller en juridisk person. Oplysningerne gives i underafsnit 7.A. (fysiske personer) eller underafsnit 7.B. (juridiske personer), og man kan gå videre til afsnit 8. Ved en fysisk person udfyldes personoplysningerne som anført på vedkommendes ID-dokument.
            
               Mere end én tiltænkt modtager
            
            Hvis der er mere end én tiltænkt modtager, anføres det samlede antal tiltænkte modtagere i det relevante felt. Der udfyldes tillægsark for hver tiltænkt modtager med angivelse af nærmere oplysninger om vedkommende, beløbet i likvide midler, der modtages, og de likvide midlers tiltænkte anvendelse. Hvis bæreren er en af de tiltænkte modtagere, skal der også udfyldes et ark for den pågældende med angivelse af beløbet i likvide midler, som bæreren modtager, samt de likvide midlers tiltænkte anvendelse. Alle oplysninger udgør én enkelt angivelse, og alle tillægsark skal nummereres og underskrives.
            
               
                  Afsnit 8: Underskrift
               
            
            Angiv dato, sted og navn, og underskriv angivelsesformularen. Angiv det samlede antal tillægsark. Angiv "0", hvis der ikke er nogen tillægsark. Bæreren kan sætte et kryds i den relevante boks for at anmode om en påtegnet kopi af angivelsen.
            DEL 2
            
               
            
               
            
               
            
               
            
               
            
               
                  BEMÆRKNINGER TIL UDFYLDELSEN AF BLANKETTEN
               
            
            
                        
                           GENERELLE OPLYSNINGER
                        
                        Forpligtelsen til på anmodning at indberette likvide midler, der føres ind i eller ud af EU, indgår i EU's strategi til forebyggelse af hvidvask af penge og bekæmpelse af finansiering af terrorisme. Indberetningsblanketten skal udfyldes, når uledsagede likvide midler af en værdi på 10 000 EUR eller derover (eller en tilsvarende værdi i andre valutaer) føres ind i eller ud af EU, og de kompetente myndigheder i den medlemsstat, gennem hvilken de likvide midler føres ind i eller ud af EU, kræver, at afsenderen eller modtageren eller en repræsentant herfor, alt efter hvad der er tilfældet, foretager en indberetningsangivelse inden for en frist på 30 dage (jf. artikel 4 i Europa-Parlamentets og Rådets forordning (EU) 2018/1672).
                        Hvis indberetningsangivelsen ikke foretages inden for 30 dage, eller der gives ukorrekte eller ufuldstændige oplysninger, eller hvis de likvide midler ikke stilles til rådighed med henblik på kontrol, anses angiveren for ikke at have opfyldt sin forpligtelse og kan pålægges sanktioner i henhold til gældende national lovgivning.
                        Generelle oplysninger og personoplysninger registreres og behandles af de kompetente myndigheder og stilles til rådighed for den finansielle efterretningsenhed (FIU) i overensstemmelse med artikel 9 i forordning (EU) 2018/1672. I de tilfælde, der er nævnt i artikel 10 og 11 i samme forordning, vil oplysningerne også blive stillet til rådighed for de myndigheder, der er nævnt i de pågældende artikler. De kompetente myndigheder i den medlemsstat, hvor indberetningsangivelsen indgives, fungerer som dataansvarlige for de personoplysninger, de indsamler, og opbevarer de indsamlede oplysninger i overensstemmelse med artikel 13 i forordning (EU) 2018/1672 som udgangspunkt i fem år. Behandlingen af personoplysninger finder udelukkende sted med henblik på forebyggelse og bekæmpelse af kriminelle handlinger. Du kan læse mere om bl.a. dine rettigheder i den vedlagte databeskyttelseserklæring / via linket til medlemsstatens onlineoplysninger om beskyttelse af personoplysninger.
                        
                           FORKLARING AF BEGREBER, JF. FORORDNING (EU) 2018/1672
                        
                        
                           
                              Kontanter
                           : pengesedler og mønter, som er i omløb som betalingsmidler, eller som har været i omløb som betalingsmidler og stadig kan omveksles i finansielle institutter eller centralbanker til pengesedler og mønter, som er i omløb som betalingsmidler.
                        
                           Ihændehaverpapirer: andre instrumenter end kontanter, som giver ihændehaverne ret til at gøre krav på et finansielt beløb mod fremvisning af instrumenterne uden at skulle bevise deres identitet eller ret til beløbet. Disse instrumenter er:
                        
                                    a)
                                 
                                 
                                    rejsechecks [og]
                                 
                              
                                    b)
                                 
                                 
                                    checks, gældsbreve og pengeanvisninger, der enten er i ihændehaverform, underskrevet, men med modtagerens navn udeladt, endosseret uden restriktion, udstedt til en fiktiv modtager eller i en anden sådan form, at retten til fordringen overgår ved overdragelse.
                                 
                              
                           
                              Råvarer anvendt som højlikvide værdiopbevaringsmidler
                           
                        
                        
                                    a)
                                 
                                 
                                    mønter med et guldindhold på mindst 90 % [og]
                                 
                              
                                    b)
                                 
                                 
                                    umøntet ædelmetal, f.eks. barrer eller klumper med et guldindhold på mindst 99,5 %.
                                 
                              
                  
                        •
                     
                     
                        
                           Alle felter i blanketten skal udfyldes. De felter i blanketten, der er markeret med en stjerne (*), skal udfyldes, hvis det er relevant, eller hvis oplysningerne foreligger.
                        
                     
                  
                        •
                     
                     
                        
                           Alle de hvide felter udfyldes med blokbogstaver og mørk blæk. Blanketten må ikke indeholde overstregninger eller andre ændringer.
                        
                     
                  
                        •
                     
                     
                        
                           De dele, der er markeret med "forbeholdt myndighederne", skal forblive tomme.
                        
                     
                  
                        •
                     
                     
                        
                           Der skal angives et personligt identifikationsnummer (dvs. skatteregistreringsnummer, socialsikringsnummer eller et tilsvarende entydigt personligt identifikationsnummer), adresse, postnummer, telefonnummer og e-mailadresse, hvis det er relevant. Angiv "ikke relevant", hvis oplysningerne ikke er relevante.
                        
                     
                  
                        •
                     
                     
                        
                           Momsregistreringsnummeret og registrerings- og identifikationsnummeret for økonomiske operatører (EORI-nummeret, som er et entydigt nummer, toldmyndighederne i en medlemsstat giver økonomiske operatører, der er involveret i toldaktivitet, og som er gyldigt i hele EU) skal angives, hvor det er relevant. Angiv "ikke relevant", hvis oplysningerne ikke foreligger.
                        
                     
                  
                        •
                     
                     
                        
                           Hvis angiveren ikke har kendskab til oplysningerne, angives "ved ikke".
                        
                     
                  
                        •
                     
                     
                        
                           Blanketten skal udfyldes på et af de officielle EU-sprog, der accepteres af de kompetente myndigheder i den medlemsstat, hvor angivelsen indgives.
                        
                     
                  
               
                  Afsnit 1: Indføring i eller udføring af EU
               
            
            Sæt kryds i den relevant boks for at angive, om de likvide midler føres ind i eller ud af EU.
            
               
                  Afsnit 2: Oplysninger om angiveren
               
            
            I dette afsnit gives angiverens personoplysninger som de fremgår af vedkommendes ID-dokument.
            Hvis angiveren ikke har retsevne til at underskrive indberetningsangivelsen, foretages indberetningen af angiverens retlige repræsentant.
            
               
                  Afsnit 3: Oplysninger om de likvide midler
               
            
            I dette afsnit angives det samlede beløb, for hvilket der er anmodet om en indberetningsangivelse. "Likvide midler" er defineret ovenfor under "Generelle oplysninger". Mindst en af mulighederne [i) kontanter, ii) ihændehaverpapirer eller iii) råvarer anvendt som højlikvide værdiopbevaringsmidler] skal udfyldes.
            Hvis der ikke er tilstrækkelig plads på indberetningsblanketten, anvendes der tillægsark til at oplyse nærmere om de likvide midler. Alle oplysninger udgør én enkelt indberetningsangivelse, og alle tillægsark skal nummereres og underskrives.
            
               
                  Afsnit 4: Forbindelse til de uledsagede midler
               
            
            Sæt kryds i de relevante bokse for at angive status for angiveren og vedkommendes forbindelse til de likvide midler. Der kan vælges flere muligheder.
            
               
                  Afsnit 5: Afsender af de likvide midler
               
            
            I dette afsnit gives oplysninger om afsenderen, hvis angiveren ikke er afsenderen af de likvide midler. Sæt kryds i boksen for at angive, om afsenderen er en fysisk eller en juridisk person. Oplysningerne om afsenderen angives i underafsnit 5.A. (fysiske personer) eller underafsnit 5.B. (juridiske personer). Hvis afsenderen er en fysisk person, udfyldes personoplysningerne som anført på vedkommendes ID-dokument.
            
               
                  Afsnit 6: Modtager eller tiltænkt modtager af de likvide midler
               
            
            
               Kun én modtager
            
            Hvis angiveren ikke er den eneste modtager af de likvide midler, skal der i dette afsnit gives oplysninger om modtageren eller den tiltænkte modtager af de likvide midler.
            Sæt kryds i den relevante boks for at angive, om der kun er én modtager af de likvide midler, og om vedkommende er en fysisk person eller en juridisk person. Oplysningerne om den eneste modtager angives i underafsnit 6.A. (fysiske personer) eller underafsnit 6.B. (juridiske personer). Hvis modtageren eller den tiltænkte modtager er en fysisk person, udfyldes personoplysningerne som anført på vedkommendes ID-dokument.
            
               Mere end én modtager eller tiltænkt modtager
            
            Hvis der er mere end én modtager eller tiltænkt modtager, anføres det samlede antal modtagere eller tiltænkte modtagere i det relevante felt. Der udfyldes tillægsark for hver enkelt yderligere modtager eller tiltænkt modtager med angivelse af nærmere oplysninger om vedkommende, beløbet i likvide midler, der modtages, og de likvide midlers tiltænkte anvendelse. Alle oplysninger udgør én enkelt indberetningsangivelse, og alle tillægsark skal nummereres og underskrives.
            
               
                  Afsnit 7: Ejer af de likvide midler
               
            
            
               Kun én ejer
            
            Hvis den eneste ejer af de likvide midler ikke er afsenderen eller den eneste modtager af de likvide midler, oplyses der nærmere om den eneste ejer i dette afsnit.
            Sæt kryds i den relevante boks for at angive, om der kun er én ejer af de likvide midler, og om vedkommende er en fysisk person eller en juridisk person. Oplysningerne om den eneste ejer angives i underafsnit 7.A. (fysiske personer) eller underafsnit 7.B. (juridiske personer). Hvis ejeren er en fysisk person, udfyldes personoplysningerne som anført på vedkommendes ID-dokument.
            
               Mere end én ejer
            
            Hvis der er mere end én ejer, anføres det samlede antal ejere i det relevante felt. Der udfyldes tillægsark for hver yderligere ejer med angivelse af nærmere oplysninger om vedkommende, beløbet i likvide midler, som vedkommende ejer, samt de likvide midlers økonomiske oprindelse og tiltænkte anvendelse. Alle oplysninger udgør én enkelt indberetningsangivelse, og alle tillægsark skal nummereres og underskrives.
            
               
                  Afsnit 8: De likvide midlers oprindelse og tiltænkte anvendelse
               
            
            
               Underafsnit 8.A skal altid udfyldes, hvis der kun er én ejer, for at angive de likvide midlers økonomiske oprindelse.
            
               Underafsnit 8.B skal altid udfyldes, hvis der kun er én modtager, for at angive de likvide midlers tiltænkte anvendelse.
            Der kan vælges flere muligheder i hvert underafsnit. Hvis ingen af mulighederne er relevante, sættes der kryds i "Andet", og der angives nærmere.
            Hvis der er mere end én ejer eller mere end én modtager (eller tiltænkt modtager), skal de relevante oplysninger om de likvide midlers økonomiske oprindelse og tiltænkte anvendelse angives for hver ejer og/eller modtager (eller tiltænkt modtager) i tillægsark som beskrevet ovenfor. I givet fald sættes kryds i "Andet" og det angives, at der er tillægsark.
            
               
                  Afsnit 9: Underskrift
               
            
            Angiv dato, sted og navn, og underskriv indberetningsangivelsen. Angiv det samlede antal tillægsark. Angiv "0", hvis der ikke er nogen tillægsark. Angiveren kan sætte et kryds i den relevante boks for at anmode om en påtegnet kopi af indberetningsangivelsen.
            DEL 3
            
               
            
               
            
               
                  BEMÆRKNINGER TIL UDFYLDELSEN AF BLANKETTEN
               
            
            
               Generelle oplysninger
            
            Bemærkningerne til udfyldelsen af blanketten til angivelse af likvide midler gælder også for denne blanket.
            
               
                  Afsnit A: Tillægsark nr.
               
            
            Tillægsark skal nummereres med fortløbende numre (dvs. første ark med 1, andet ark med 2 osv.).
            Angiv det samlede antal tillægsark på side 2 i blanketten til angivelse af likvide midler.
            
               
                  Afsnit B: Oplysninger vedrørende tillægsarket
               
            
            Angiv årsagen til udfyldelsen af tillægsarket. Der skal kun sættes kryds i én mulighed. Hvis flere muligheder er relevante, udfyldes et yderligere tillægsark for hver yderligere mulighed.
            
                         
                     
                     
                        
                           B.1: Fortsættelse af "Oplysninger om de likvide midler": Vælg kun denne mulighed, hvis der ikke er tilstrækkelig plads til at angive alle de likvide midler under afsnit 4 "Oplysninger om de likvide midler" på angivelsesblanketten. Udfyld afsnit C og spring afsnit D og E over.
                     
                  
                         
                     
                     
                        
                           B.2: Bæreren er ejeren og den tiltænkte modtager af en del af de likvide midler: Vælg denne mulighed, hvis bæreren er både ejeren og den tiltænkte modtager af en del af de likvide midler. Der skal udfyldes et tillægsark for hver yderligere ejer og tiltænkte modtager.
                        Angiv i afsnit C det beløb i likvide midler, der ejes, og det beløb, der modtages.
                        Angiv i underafsnit D.1 og D.2 den økonomiske oprindelse og den tiltænkte anvendelse af de likvide midler, der ejes af bæreren.
                     
                  
                         
                     
                     
                        
                           B.3: Bæreren er ejeren af en del af de likvide midler: Vælg denne mulighed, hvis bæreren også er ejeren af en del af de likvide midler. Der skal udfyldes et tillægsark for hver yderligere ejer.
                        Angiv i afsnit C det beløb i likvide midler, der ejes af bæreren.
                        Angiv i underafsnit D.1 og D.2 den økonomiske oprindelse og den tiltænkte anvendelse af de likvide midler, der ejes af bæreren.
                     
                  
                         
                     
                     
                        
                           B.4: Bæreren er den tiltænkte modtager af en del af de likvide midler: Vælg denne mulighed, hvis bæreren også er den tiltænkte modtager af en del af de likvide midler. Der skal udfyldes et tillægsark for hver yderligere tiltænkt modtager.
                        Angiv i afsnit C det beløb i likvide midler, der skal modtages af bæreren.
                        Angiv i underafsnit D.2 den tiltænkte anvendelse af de likvide midler, der skal modtages af bæreren.
                     
                  
                         
                     
                     
                        
                           B.5: En anden ejer, som også er en tiltænkt modtager af en del af de likvide midler (bortset fra bæreren): Vælg denne mulighed, hvis der er mere end én ejer, og hver ejer også er en tiltænkte modtager af de likvide midler. Der skal udfyldes et tillægsark for hver yderligere ejer, som også er en tiltænkt modtager af de likvide midler.
                        Angiv i afsnit C det beløb i likvide midler, der ejes og skal modtages af ejeren og den tiltænkte modtager.
                        Angiv i underafsnit D.1 og D.2 den økonomiske oprindelse og den tiltænkte anvendelse af de likvide midler, der ejes af ejeren og den tiltænkte modtager.
                        De nærmere oplysninger om ejeren og den tiltænkte modtager angives i afsnit E.1, hvis vedkommende er en fysisk person, og i afsnit E.2, hvis vedkommende er en juridisk person.
                     
                  
                         
                     
                     
                        
                           B.6: Ejer af en del af de likvide midler (ikke bæreren): Vælg denne mulighed, hvis der er mere end én ejer. Der skal udfyldes et tillægsark for hver yderligere ejer.
                        Angiv i afsnit C den del af de likvide midler, der ejes af ejeren.
                        Angiv i underafsnit D.1 og D.2 den økonomiske oprindelse og den tiltænkte anvendelse af de likvide midler, der ejes af ejeren.
                        De nærmere oplysninger om ejeren angives i afsnit E.1, hvis vedkommende er en fysisk person, og i afsnit E.2, hvis vedkommende er en juridisk person.
                     
                  
                         
                     
                     
                        
                           B.7: Tiltænkt modtager af en del af de likvide midler (ikke bæreren): Vælg denne mulighed, hvis der er mere end én tiltænkt modtager. Der skal udfyldes et tillægsark for hver yderligere tiltænkt modtager.
                        Angiv i afsnit C det beløb i likvide midler, der skal modtages af den tiltænkte modtager.
                        Angiv i underafsnit D.2 den tiltænkte anvendelse af de likvide midler, der skal modtages af den tiltænkte modtager.
                        De nærmere oplysninger om den tiltænkte modtager angives i afsnit E.1, hvis vedkommende er en fysisk person, og i afsnit E.2, hvis vedkommende er en juridisk person.
                     
                  
               
                  Afsnit C: Oplysninger om de likvide midler
               
            
            Begrebet "likvide midler" er beskrevet i afsnittet "Generelle oplysninger" i til angivelse af likvide midler.
            
               
                  Afsnit D: De likvide midlers oprindelse og tiltænkte anvendelse
               
            
            Sæt kryds i boksene for at angive de likvide midlers relevante økonomiske oprindelse og tiltænkte anvendelse som anført i afsnit B. Der kan vælges flere muligheder. Hvis ingen af mulighederne er relevante, sættes der kryds i "Andet", og der angives nærmere.
            
               
                  Afsnit E: Involverede personer
               
            
            Angiv personoplysninger for de involverede personer. Disse personer kan være fysiske personer eller juridiske personer. Der sættes kryds i den relevante boks, og der angives nærmere.
            
               
                  Afsnit F: Underskrift
               
            
            Angiv dato, sted og navn, og underskriv og vedhæft tillægsarket til blanketten til angivelse af likvide midler. Alle de afgivne oplysninger udgør én angivelse.
            DEL 4
            
               
            
               
            
               
                  BEMÆRKNINGER TIL UDFYLDELSEN AF BLANKETTEN
               
            
            
               Generelle oplysninger
            
            Bemærkningerne til udfyldelsen af blanketten til indberetning af likvide midler gælder også her.
            
               
                  Afsnit A: Tillægsark nr.
               
            
            Tillægsark skal nummereres med fortløbende numre (dvs. første ark med 1, andet ark med 2 osv.).
            Angiv det samlede antal tillægsark på side 2 i blanketten til indberetning af likvide midler.
            
               
                  Afsnit B: Oplysninger vedrørende tillægsarket
               
            
            Angiv årsagen til udfyldelsen af tillægsarket. Der skal kun sættes kryds i én mulighed. Hvis flere muligheder er relevante, udfyldes et yderligere tillægsark for hver yderligere mulighed.
            
                         
                     
                     
                        
                           B.1: Fortsættelse af "Oplysninger om de likvide midler": Vælg kun denne mulighed, hvis der ikke er tilstrækkelig plads til at angive alle de likvide midler under afsnit 3 "Oplysninger om de likvide midler" på indberetningsblanketten. Udfyld afsnit C og spring afsnit D og E over.
                     
                  
                         
                     
                     
                        
                           B.2: Afsender og ejer af en del af de likvide midler: Vælg kun denne mulighed, hvis der er mere end én ejer af de likvide midler, og én af dem også er afsenderen af de likvide midler. Der skal udfyldes et tillægsark for hver yderligere ejer.
                        Angiv i afsnit C beløbet i likvide midler, der ejes af afsenderen.
                        Angiv i underafsnit D.1 og D.2 den økonomiske oprindelse og den tiltænkte anvendelse af det beløb i likvide midler, der ejes af afsenderen.
                     
                  
                         
                     
                     
                        
                           B.3: Eneste modtager og ejer af en del af de likvide midler: Vælg denne mulighed, hvis der er mere end én ejer, og én af disse også er den eneste modtager af de likvide midler. Der skal udfyldes et tillægsark for hver yderligere ejer.
                        Angiv i afsnit C det beløb i likvide midler, der ejes af den eneste modtager.
                        Angiv i underafsnit D.1 og D.2 den økonomiske oprindelse og den tiltænkte anvendelse af de likvide midler, der ejes af den eneste modtager.
                     
                  
                         
                     
                     
                        
                           B.4: Modtager eller tiltænkt modtager, som ejer en del af de likvide midler: Vælg denne mulighed, hvis mere end én ejer også er modtager (eller tiltænkt modtager) af de likvide midler. Der skal udfyldes et tillægsark for hver yderligere ejer og/eller modtager (eller tiltænkt modtager).
                        Angiv i afsnit C det beløb i likvide midler, der ejes og skal modtages af modtageren.
                        Angiv i underafsnit D.1 og D.2 den økonomiske oprindelse og den tiltænkte anvendelse af de likvide midler, der ejes af ejeren og modtageren (eller den tiltænkte modtager).
                        De nærmere oplysninger om ejeren, som også er modtageren (eller den tiltænkte modtager), angives i afsnit E.1, hvis vedkommende er en fysisk person, og i afsnit E.2, hvis vedkommende er en juridisk person.
                     
                  
                         
                     
                     
                        
                           B.5: Ejer af en del af de likvide midler: Vælg denne mulighed, hvis der er mere end én ejer. Der skal udfyldes et tillægsark for hver yderligere ejer.
                        Angiv i afsnit C det beløb i likvide midler, der ejes af ejeren.
                        Angiv i underafsnit D.1 og D.2 den økonomiske oprindelse og den tiltænkte anvendelse af de likvide midler, der ejes af ejeren.
                        De nærmere oplysninger om ejeren angives i afsnit E.1, hvis vedkommende er en fysisk person, og i afsnit E.2, hvis vedkommende er en juridisk person.
                     
                  
                         
                     
                     
                        
                           B.6: Modtager eller tiltænkt modtager af en del af de likvide midler: Vælg denne mulighed, hvis der er mere end én modtager (eller tiltænkt modtager). Der skal udfyldes et tillægsark for hver yderligere modtager (eller tiltænkt modtager).
                        Angiv i afsnit C den del af de likvide midler, der skal modtages af modtageren (eller den tiltænkte modtager).
                        Angiv i underafsnit D.2 den tiltænkte anvendelse af de likvide midler, der skal modtages af modtageren (eller den tiltænkte modtager).
                        De nærmere oplysninger om den tiltænkte modtager angives i afsnit E.1, hvis vedkommende er en fysisk person, og i afsnit E.2, hvis vedkommende er en juridisk person.
                     
                  
               
                  Afsnit C: Oplysninger om de likvide midler
               
            
            Begrebet "likvide midler" er beskrevet i afsnittet "Generelle oplysninger" i blanketten til indberetning af likvide midler.
            
               
                  Afsnit D: De likvide midlers oprindelse og tiltænkte anvendelse
               
            
            Sæt kryds i boksene for at angive de likvide midlers relevante økonomiske oprindelse og tiltænkte anvendelse som anført i afsnit B. Der kan vælges flere muligheder. Hvis ingen af mulighederne er relevante, sættes der kryds i "Andet", og der angives nærmere.
            
               
                  Afsnit E: Involverede personer
               
            
            Angiv personoplysninger for de involverede personer. Disse personer kan være fysiske personer eller juridiske personer. Der sættes kryds i den relevante boks, og der angives nærmere.
            
               
                  Afsnit F: Underskrift
               
            
            Angiv dato, sted og navn, og underskriv og vedhæft tillægsarket til blanketten til indberetning af likvide midler. Alle de afgivne oplysninger udgør én indberetningsangivelse.
         
      
      
         
            BILAG II
            DEL 1
            
               
            DEL 2
            
               Blanket til udveksling af anonymiserede oplysninger om risici og resultater af risikoanalyser, jf. artikel 10, stk. 1, litra d), i forordning (EU) 2018/1672
            
            
               
            
               
            
               
            
               
            
               
                  BEMÆRKNINGER TIL UDFYLDELSEN AF BLANKETTEN
               
            
            Denne blanket skal udfyldes og fremsendes hver sjette måned i overensstemmelse med artikel 10, stk. 1, litra d), og artikel 10, stk. 5, i forordning (EU) 2018/1672 om kontrol med likvide midler, der føres ind i eller ud af Unionen. Den skal indeholde de oplysninger, som medlemsstaten mener, giver anledning til at drage vigtige konklusioner eller bidrager med betydelig merværdi for risikostyringen, hvor truslen kan udgøre en høj risiko andre steder i EU.
            
               
                  Del A
               
            
            Angiv den medlemsstat, som sender oplysningerne, den relevante kompetente myndighed og e-mailadresse.
            Angiv referencenummeret i følgende format: Medlemsstat, år, A (første semester) eller B (andet semester).
            Udfyld dato og referenceperiode.
            Angiv, om medlemsstaten udveksler anonymiserede oplysninger om risici og resultater af risikoanalyser for referenceperioden. Hvis ikke, uploades kun del A i toldinformationssystemet (CIS).
            Angiv det samlede antal sider, der sendes (inklusive del A).
            
               
                  Del B
               
            
            Anonymiserede oplysninger om risici og resultater af risikoanalyser, som ikke kan hentes direkte i CIS på baggrund af individuelle tilfælde anføres i denne del.
            Angiv, om oplysningerne vedrører ledsagede eller uledsagede likvide midler.
            Angiv, om det drejer sig om en ny tendens, eller om der er konstateret et repetitivt mønster, og oplys nærmere.
            
               Ny tendens henviser til en nyligt konstateret ændring eller generel tendens inden for den fysiske flytning af likvide midler.
            
               Konstateret repetitivt mønster henviser til et mønster eller en fremgangsmåde, som gentager sig. Angiv, om det/de indrapporterede tilfælde er et resultat af en risikobaseret kontrol eller en stikprøvekontrol.
            
               Risikobaseret kontrol henviser til en kontrol foretaget på grundlag af risikokriterier for bevægelser af likvide midler, nærmere bestemt en risikoanalyse foretaget ved hjælp af elektroniske databehandlingsteknikker med henblik på at identificere og evaluere risiciene og udvikle de nødvendige modforanstaltninger på grundlag af kriterier, der er udviklet på nationalt plan, på EU-plan og eventuelt på internationalt plan.
            
               Stikprøvekontrol henviser til kontroller, der ikke er baseret på risikokriterier for bevægelser af likvide midler.
            Oplys nærmere om tilfælde (f.eks. særlige fremgangsmåder ved sammenlignelige tilfælde, detaljerede oplysninger om hemmeligholdelse osv.) om typen af likvide midler (f.eks. pengesedler med høj pålydende værdi osv.) og andre anonymiserede oplysninger, der betragtes som vigtige at videregive.
            Angiv, om der er vedhæftet billeder og antallet heraf.
            Del B kan om nødvendigt udfyldes flere gange for samme referenceperiode.
            
               
                  Del C
               
            
            Del C udfyldes, hvis medlemsstaten er i gang med at gennemføre et risikoorienteret projekt inden for kontrol med likvide midler i referenceperioden.
            Beskriv det projekt, der er under gennemførelse.
            Oplys om de nærmere enkeltheder, hvilke konklusioner der er draget, samt eventuelle bemærkninger (f.eks. vedrørende perioden, anvendte midler (såsom brug af sporhund, røntgen), omfang af kontroller osv.).
            
            Giv oplysninger om et eksempel på et tilfælde, hvis det anses for nødvendigt.
            Angiv, om eksemplet er et resultat af en risikobaseret kontrol eller en stikprøvekontrol.
            Angiv, om der er vedhæftet billeder og antallet heraf.
            Del C kan udfyldes flere gange afhængigt af antallet af projekter under gennemførelse i samme referenceperiode.
            
               
                  Del D
               
            
            Giv de oplysninger, der måtte være vigtige at dele, men som ikke kan medtages i del B eller C.
            Angiv, om der er vedhæftet billeder og antallet heraf.